Det norske oljeskatteregimet - Norsk klimastiftelse
Publisert 1. desember 2015 4. januar 2016 av lhpm
Det norske oljeskatteregimet
BEHOV FOR NY POLITIKK? Bør oljeskatteregimet justeres for å hindre fremtidige investeringer i prosjekter som krever høy oljepris for å være lønnsomme? LAST NED RAPPORT (PDF)
Last ned rapporten Oljeskatten i energiomstillingens tid (PDF).
Det norske skattesystemet for petroleumssektoren ble skrudd sammen flere tiår før klimapolitikk og energiomstilling kom på den politiske dagsorden. Målsettingen var at vi stødig og sikkert skulle vokse innen fossil energi og salte ned store deler av inntektene til fremtidige formål.
Oljeskatteregimet er innrettet slik at staten bærer en stor del av den økonomiske risikoen ved prosjektene til havs. Det gjør vi blant annet ved at skattesystemet inneholder flere gunstige avskrivingsregler og fradragsmuligheter. Mangt kan trekkes fra før særskatten – grunnrenten og dermed vederlaget for oljeressursen – betales. Hele tiden har det ligget i bunn at oljeskatteregimet skal være investeringsvennlig.
Hvordan oljeskattesystemet innrettes fremover kan ha mye å si for hvordan vi klarer å buksere oljelandet inn i lavutslippssamfunnet, om vi klarer å få til det grønne skiftet politikerne våre snakker om stadig oftere, eller om vi risikerer å satse store samfunnsressurser i en sektor som kanskje vil slutte å gi god avkastning.
Dybdeintervju med økonomiprofessor Didrik Lund: Oljenæring i særstilling
Av Tord Hustveit, leder av Norges Unge Venstre
Intervju med NHH-forsker Linde Nøstbakken: Ei for høg friinntekt kan føre til uopprettelege tap
Av Mats Kirkebirkeland, skribent i Minerva og Høyre-politiker
Anders Bjartnes, Energi og Klima og Norsk Klimastiftelse
Av Torfinn Harding, førsteamanuensis ved NHH
For et oljeland som Norge står mye på spill, og debatten om rammevilkårene for oljenæringen – oljeskattesystemet – bør i større grad ut i det offentlige rom. Klimastiftelsens mål med denne rapporten er å bidra til en kunnskapsbasert diskusjon om dette viktige – men vanskelige – feltet.
I mars 2016 følger Klimastiftelsen opp med en ytterligere rapport om oljeskatt i energiomstillingens tid.